Elbert Krasniqi

Elbert Krasniqi (lindur më 22 shtator 1986) është politikan kosovar dhe lider i komunitetit kosovaro-egjiptian, i cili aktualisht është ministër i administratës së pushtetit lokal dhe udhëheqës i Nismës së Re Demokratike të Kosovës . Krasniqi para pozitës së tij ka qenë deputet.    

 Biografia 
Krasniqi u lind dhe u rrit në Pejë, ku kreu arsimin fillor dhe të mesëm. Ka diplomuar në Fakultetin Juridik të Universitetit të Prishtinës dhe ka magjistruar në diplomaci në Shkup . 

Ai u përfshi në çështjet e komunitetit dhe pushtetit vendor që në vitin 2007, duke promovuar dhe zbatuar projekte rajonale dhe ndërkombëtare. Ai ka punuar me Asociacionin Italian Trentino con i Balcani, duke shërbyer si përfaqësues ligjor dhe drejtor zyre për Kosovën dhe Ballkanin. Në vitin 2011 është përzgjedhur si delegat i Agjencisë për Demokraci Lokale në Kosovë, pjesë e rrjetit të Asociacionit të Agjencive për Demokraci Lokale – ALDA Europe. 

 Politika 
I nominuar nga IRDK-ja, Krasniqi fitoi një ulëse në Kuvendin Komunal të Pejës dhe shërbeu si nënkryetar i këtij organi nga viti 2014 deri në vitin 2016. Krasniqi ka shërbyer edhe si kryetar i Rrjetit Ballkanik për Demokraci Lokale nga viti 2018 deri në vitin 2019.

Veprimtari shumëvjeçar i IRDK-së, Krasniqi u zgjodh kryetar i partisë në vitin 2017. Në zgjedhjet parlamentare të vitit 2019, ai fitoi një vend të rezervuar për komunitetin egjiptian. Ai ka qenë pjesë e Lëvizjes Vetëvendosje dhe ka shërbyer në Komisionin për Ekonomi, Punësim, Tregti, Industri, Ndërmarrësi dhe Investime Strategjike. Si përfaqësues i komunitetit egjiptian, Krasniqi ka kritikuar përpjekjet e Serbisë për të minuar zgjedhjet kosovare dhe për të uzurpuar vendet e rezervuara për pakicat joserbe. 

I rizgjedhur në parlament në zgjedhjet e parakohshme të vitit 2021, Krasniqi hoqi dorë nga vendi i tij për të shërbyer si ministër në qeverinë e dytë të Kurtit . Fridon Lala është betuar si deputet i ri.

Portofoli ministror i Krasniqit përfshin rishikimin ligjor të akteve komunale, duke përfshirë një plan të profilit të lartë për t'i dhënë tokë publike familjes së Dua Lipës për festivalin e saj vjetor Sunny Hill. 

Në vitin 2022, Krasniqi u zgjodh për një mandat të dytë kryetar i IRDK-së.

 Personale 
Krasniqi flet anglisht, gjermanisht, italisht dhe serbo-kroatisht. Ai është i martuar dhe ka dy fëmijë. 

 Shih edhe 

 Shoqëria civile në Kosovë

 Referime 

Kategoria:Ministra të Qeverisë së Kosovës
Kategoria:Deputetë të Kuvendit të Kosovës
Kategoria:Absolventët e Universitetit të Prishtinës
Kategoria:Politikanë nga Peja
Kategoria:Njerëz që jetojnë
Kategoria:Lindje 1986